Pozdravljeni učenci od 6. do 9. razreda!

Kot se je že velikokrat zgodilo v zgodovini se ljudje iz nje niso kaj dosti naučili. tako je tudi letos svet pozabil na epidemije v preteklosti in nam je postregel zdaj z novo epidemijo.

Ampak človeštvo se je vedno izvleklo. Tako se bomo tudi mi sedaj. Ker pa svet ne more zaradi tega zamret moramo delat začet.

Če vam karkoli pri poučevanju na daljavo ne bo jasno ali snovi ne boste razumeli, se lahko obrnete na mene in mi pišete na elektronski naslov ales.mardetko@gmail.com

Za namene učenja na daljavo sem ustvaril spletne strani za učence od 6. do 9. razreda. Tam boste našli spletne povezave do vsebin iz GEO, ZGO in DKE. V vsakem predmetnem področju bodo po dnevih za vsak razred, kot bi imeli pouk na urniku, objavljene vsebine iz predmetov GEO. ZGO in DKE in navodila za delo. V teh spletnih učilnicah imate, za vsak razred posebej, tudi povezave do vseh brezplačnih gradiv, e-učbenikov, e-samostojnih delovnih zvezkov in kviza Kahoot.

Za vaše delo boste potrebovali zvezek za predmet, učbenik ali samostojni delovni zvezek. **Vsak zapis začnite z navedbo** **kraja in datuma** (npr. Dornava, 23. 3. 2020). Zapisi naj bodo čitljivi.

Povratno informacijo o opravljenem delu mi boste poslali na e-naslov: ales.mardetko@gmail.com

To pomeni, da boste list v zvezku fotografirali in mi fotografijo poslali kot priponko. Če nimate svoje e-pošte, se podpišite s svojim imenom in priimkom.

Če se vam kje zalomi, imate vprašanje, težave, sem vam, poleg navedenega e-naslova, vedno na voljo na že oblikovanih FB, MSNG, Snapchat skupinah, ki smo jih že prejšnji teden vzpostavili za posamezne razrede.

V teh skupinah je že pred 23. marcem 2020 komunikacija odlično stekla, zato ste nekateri določene obveznosti že opravili.

Želim vam prijetno učenje in ostanite zdravi!

Lep pozdrav,

Dr. Aleš Marđetko